Po'lat Oxun o'zbek muxolifatiga yangicha yondashuv taklif qilmoqda
Muxolifatchi nazarida hukumat bilan murosaga borgan holda faoliyat yuritish kerak. Ro'yxatga olinishni kutmasdan muammolar yechimi uchu
Birlik partiyasi rais o’rinbosari Po’lat Oxun muxolifat o`z faoliyatini o`zgartirishi, yangicha ish uslubini tanlashi lozim degan tashabbus bilan chiqmoqda. Po’lat Oxun “Birlik” partiyasi nomidan emas gapirmayotganini, balki o’z shaxsiy qarashlarini bildirayotganini aytadi. Oxun bundan bir necha yil avval o`zbek muxolifatini birdamlikka chaqirgan edi. Biroq o’tgan yillarda muxolifat o’rtasida tarqoqlik yanada kuchaygani kuzatiladi. Po`lat Oxun nazarida o`zbek muxolifati hukumat bilan murosaga borgan holda faoliyat yuritishi kerak. Uning fikricha muxolifat partiyalari ro`yxatga olinishni kutmasdan tuman va viloyatlarda hokimyatlar bilan mahalliy muammolar yechimi uchun birga ishlashi lozim. “Oddiy odamni hayotini yengillashtirish nuqtai nazaridan qatnashish, lekin hozirgi dushmanlik holatida, konfrontatsion holatda yondoshadigan bo`lsak, biz kiritgan takliflar qaytarib tashlanadi, chunki bu dushmanlarni fikri”, - deydi u. Po`lat Oxunning bildirishicha hukumatni muxolifatning bunday faoliayatiga javoban qanday harakatda bo`lishini aytish qiyin. Mamlakatda saylovlar yaqinlashayotgan bir paytda hukumatga bu narsa kerak emas, biroq saylovlar o`tgandan keyin hukumat siyosatida o`zgarish bo`lishi mumkin. Bunday faoliyat yuritgan taqdirda muxolifat O`zbekistondagi rasmiy partiyalar maqomiga tushib qolmasligiga qanday kafolat bor, degan savolga u unday javob beriladi: “Rasmiy partiyalar muxolif emas, lekin biz o`zimizning tanqidiy fikr bildirishimizdan voz kechmayapmiz. Biz O`zbekistonda demokratiya uchun yuritilayotgan harakatlarni qo`llab- quvvtlaymiz. Zid bo`lagan narsalarni konstruktiv tanqid qilamiz. Agar maqsad bir ishni amalga oshirish bo`lsa, buni qilsa bo`ladi. Lekin maqsad faqat shu odamlarni tanqid qilish bo`lsa, bu boshqa masala”. Po`lat Oxun nazarda tutayotgan muxolifat faoliyati yangi bir partiya ko`rinishida paydo bo`lishi mumkin, lekin uning o`zi bunday partiya tashkil etish tashbbusidan yiroqligini urg`ulaydi. Oxun ko`plab muxolifatchilar tomonidan hukumatga yon bosayotganlikda ayblangan. Lekin, deydi uning o’zi, bu tashabbusni yoqlovchi muxolifatchilar ham bor. “Agar muxolifat ish uslubini o`zgartirmasa, 15 yildan buyon hech narsaga erisha olmasa, hozir o`zimizdan ham bir xato o`tgan-ki, qo`yilgan maqsadlarga erisha olmayapmiz deb o`ylashi kerak. Shunga tanqidiy qarab ba`zi bir narsalarni qabul qilishi kerak, birinchisi konstruktiv muloqot, kompomisga o`tish va biron natijaga erishishga harakat qilish ”, - deydi Po`lat Oxun. 1990-yillar boshida O`zbekiston muxolifati mamlakat siyosatida muhum o`rin tutgan, jumladan muxolifatdagi “Erk” partiyasining raisi Muhammad Solih O`zbekiston prezidentligi saylovlarida nomzod sifatida ishtrok etgan. Keyinchalik O`zbekiston hukumatining muxolifatga boshlagan tazyiqlaridan so`ng muxolifat faollari birin ketin mamlakatdan chiqib ketishga majbur bo`lgan va ko`plab muxolifatchilar qamoqqa tashlangan.